  Майя Бывальцева Удмуртиысь Дэри черкогуртын выль школа пуктонэз матысь кык аръёсы кутскыны малпало. Со сярысь элькунлэн тӧроез Александр Бречалов «Комсомольская правда – Ижевск» (12+) радиоын «Утро с главой Удмуртии» программалэн меӵак эфираз вераз. Дэри черкогуртысь школа пумысен трос юанъёс, мон вал отын. Отчы чакламлэсь кык поллы тросгес пиналъёс ветло ни. Удмуртиысь тӧрлыкъёс выль школалы ӵектос лэсьтыны коньдон висъязы. Бадӟымез ужпум – сое 2020-тӥ арын пуктыны кутскыны. Пичиез ужпум – 2021-тӥ арлы программае шедьыны Александр Бречалов, Удмуртилэн тӧроезМатысь нуналъёсы улосвыл тӧролы коньдэтысь ватсаса коньдон висъян пумысен луонлыкъёс сярысь вералозы. Ивортон Удмуртиысь кивалтэтлэн тӧроез Ярослав Семёнов, солэн нырысетӥ воштӥсез Александр Свинин но элькунысь лэсьтӥськонъя министр Дмитрий Сурнин дасялозы. Александр Бречаловлэн верамезъя, али Удмуртиысь 480 дышетон юртъёсын тупатъян ужъёс мыно. Берло 10-12 аръёсы со тужгес бадӟым лыдпус. Нылпи садъёсын но школаосын липетъёсты выльдозы, укноосты но гумыосты вошъялозы.  Тегъёс: Удмуртия школаос Дэри лэсьтськон АлександрБречалов  